దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సఫారీలపై ఐదో వన్డేలో భారత్ గెలిస్తే..?
దక్షిణాఫ్రికా పర్యటనలో వరుసగా నాలుగు విజయాలు (ఒక టెస్టు, మూడు వన్డేలు) తర్వాత
TNN | Updated:
Feb 20, 2018, 09:30PM IST
దక్షిణాఫ్రికా పర్యటనలో వరుసగా నాలుగు విజయాలు (ఒక టెస్టు, మూడు వన్డేలు) తర్వాత ఓటమి చవిచూసిన భారత్ జట్టు దిద్దుబాటు చర్యలకు దిగింది. గత శనివారం రాత్రి ముగిసిన నాలుగో వన్డేని వర్షం కారణంగా అంపైర్లు కుదించగా.. దక్షిణాఫ్రికా 5 వికెట్ల తేడాతో గెలుపొందిన విషయం తెలిసిందే. దీంతో ఆరు వన్డేల సిరీస్&zwnj;లో ప్రస్తుతం భారత్ 3-1తో ఆధిక్యంలో నిలవగా.. ఐదో వన్డే మంగళవారం సాయంత్రం 4.30 నుంచి పోర్ట్&zwnj; ఎలిజబెత్ వేదికగా జరగనుంది. ఈ వన్డేలో టీమిండియా గెలిస్తే.. సఫారీ గడ్డపై రెండు చెత్త రికార్డుల్ని చెరిపేసినట్లవుతుంది.
దక్షిణాఫ్రికాలో ఇప్పటి వరకు ఒక ద్వైపాక్షిక సిరీస్&zwnj;ని కూడా భారత్ జట్టు గెలవలేదు. దీంతో.. ఐదో వన్డేలో కోహ్లిసేన గెలిస్తే.. అది సరికొత్త చరిత్రకి నాంది కానుంది. అయితే.. పోర్ట్ ఎలిజబెత్&zwnj; స్టేడియంలో ఆడిన అన్ని మ్యాచ్&zwnj;ల్లోనూ భారత్ ఇప్పటి వరకు ఓడిపోయింది. కాబట్టి.. ఈ చెత్తరికార్డుని చెరిపేయాలంటే.. టీమిండియా అత్యుత్తమంగా ఆడాల్సిందే. ముఖ్యంగా నాలుగో వన్డేలో చేసిన బౌలింగ్, ఫీల్డింగ్ తప్పిదాల్ని దిద్దుకోవాల్సి ఉంది. మరోవైపు నాలుగో వన్డే గెలుపుతో సఫారీలు ఉత్సాహంగా బరిలోకి దిగుతున్నారు. దీంతో.. ఐదో వన్డేపై సర్వత్రా ఆసక్తి నెలకొంది.